stanford-oval/wikipedia huggingface dataset:
דיוויזיית הפאנצר אס אס החמישית
היסטוריית שירות > ארגון מחדש וקרב קורסק

לפני שהדיוויזיה נסוגה אחורה לאוקראינה, בנובמבר 1942 שונה יעודה של הדיוויזיה לכדי; דיוויזיית אס אס פאנצרגרנדיר החמישית 'ויקינג'. בתחילת 1943, הדיוויזיה נשלחה להילחם בקרבות סביב הכיבוש מחדש של חרקוב לצד דיוויזיית הפאנצר ה-11. הדיוויזיה הצליחה לבסוף לכבוש מחדש את העיר אל מול אויב איתן, כאשר היא סובלת ממחסור קשה בכוח אש וחיילים. מיד לאחר הקרב נשלחה הדיוויזיה להתרענן ולהתארגן מחדש בתור דיוויזיית חיל רגלים משוריין (פאנצרגרנדיר).
באותה התקופה, התקבלה החלטה בפיקוד הנאצי שקבעה כי כל דיוויזיית חי"ר משוריין תקבל רגימנט שריון שלם, זאת במקום גדוד שרוין כמו שהיה מקובל עד אז. שינוי זה הפך את דיוויזיות החי"ר המשורין לדיוויזיות משוריינות לכל דבר. לאור היעוד החדש שלה, קיבלה הדיוויזיה זחל"מי Sd.Kfz. 251 וגדוד שריון חדש החל להיווצר בפברואר 1943. מעבר לשינוי היעוד, היה גם תהליך של ארגון מחדש; שאריות רגימנט 'נורדלנד' הוצאו מהדיוויזיה ונשלחו להוות את הבסיס לדיוויזיה חדשה שהוקמה דיוויזיית פאנצרגרנדיר אס אס ה-11 אשר קיבלה את השם 'נורדלנד'. בנוסף, פורק גדוד המתנדבים הפינים (זאת משום שחויבו לשרת שנתיים בלבד). במקום היחידות שהוצאו, סופח לדיוויזיה גדוד חי"ר משוריין של מתנדבים מאסטוניה בשם 'נרואה'.

בשנה הראשונה להיווסדות הדיוויזיה, הוכיחו את עצמם חייליה. הקצינים הגרמנים בדיוויזיה שלעיתים חששו מתפקוד החיילים, פחדו להעמיס על החיילים משימות קשות מידי. אך בפני הקרב, חיילי הדיוויזיה הוכיחו את עצמם כחיילים ממושמעים ואמיצים, הדיוויזיה אף השיגה שם של יחידת עילית לאור הקרבות וסיפורי הגבורה שהשיגה באוקראינה ובקווקז.
ביוני 1943, הדיוויזיה סיימה את תקופת ההתארגנות שלה והיא מיד נשלחה להרכיב יחד עם דיוויזיית הפאנצר ה-23 את העתודה של קבוצת ארמיות דרום בפיקוד אריך פון מאנשטיין כחלק מהמערכה סביב קורסק. הדיוויזיה הצליחה להדוף את התקפות הנגד הסובייטיות בקרבת קורסק וגם עם הכישלון הגרמני במערכה, הדיוויזיה המשיכה להדוף את הכוחות הרוסים. לאחר מכן, נשלחה הדיוויזיה יחד עם דיוויזיית האס אס השלישית ודיוויזיית האס אס השנייה לבלום את התקפת הנגד הרוסית מדרום באזור נהר המיוס. שלוש דיוויזיות האס אס הצליחו לגבור על שתי ארמיות סובייטיות כשהם משמידים כ-800 מתוך 1,000 הטנקים של הארמיות, בעוד שלדיוויזיות לא היו יותר מ-50 טנקים במצב תקין.

באוקטובר, הוצאה הדיוויזיה בשנית מאזורי הקרבות להתארגנות מחדש בתור דיוויזיית אס אס פאנצר החמישית 'ויקינג'. בתקופה זאת הוספה לדיוויזיה חטיבה של מתנדבים מאזור וולון (אזור דובר צרפתית בבלגיה), בנוסף התחילו הכנות ליצירת גדוד שריון נוסף שיצטרף בעתיד לדיוויזיה.
היסטוריית שירות > בליטת קורסון והנסיגה באוקראינה

הכוחות הגרמנים בדרום החזית המזרחית נסוגו לעמדות הגנה לאורך נהר הדנייפר וניסו להחזיק במבלט באזור קורסון, זאת כדי שישמש קרש מקפצה עתידי למתקפה. למרות הניסיונות למנוע זאת, בפברואר 1944, הצבא האדום הצליח לכתר את המבלט וכ-58,000 חיילים גרמנים מצאו עצמם מכותרים, כאשר הדיוויזיה נלחמה באגף המזרחי של הכיס שנוצר. ניסיונות שונים של הצבא הגרמני לשבור את הכיתור נכשלו, אך לבסוף הצליחו חלק מהכוחות לברוח בחסות החשיכה דרך מסדרון צר שכונה "שער הגיהנום". במהלך הבריחה, ספגה הדיוויזיה אבדות קשות בנפש וציוד, מפקד הדיוויזיה הרברט גילה תוך דוגמה אישית, נלחם לצד חייליו ונחשב להיות בין האחרונים שיצאו מהכיתור.
היסטוריית שירות > ורשה ובודפשט

באוגוסט 1944, נשלחה הדיוויזיה לקרבת העיר ורשה שם נלחמה לצד דיוויזיית הרמן גרינג לאורך החזית ואף הצליחה בשבירת קורפוס השריון ה-3 הסובייטי. מרד ורשה עצר את התקדמות הצבא האדום ובמקומו נאלצו הגרמנים להתמודד עם לוחמה כנגד כוחות המורדים הפולנים. הלחימה במזרח פולין נמשכה עד דצמבר 1944 כאשר כותרו הכוחות הגרמנים באזור בודפשט והדיוויזיה נשלחה כחלק מאמץ החילוץ.
הדיוויזיה נכנסה ללחימה בקרבת בודפשט ב-1 בינואר 1945 לצד דיוויזיית האס אס השלישית כנגד ארמיית השריון הרביעית, כשהם זוכים להצלחות ומתקדמים באופן מוצלח לשבירת האויב. התקדמות הכוח נבלמה לבסוף רק 28 ק"מ מהעיר, בהמשך החודש נעשו עוד שני ניסיונות לשבירת הצבא האדום וכיבוש בודפשט, אך למרות הצלחות נקודתיות נכשלו הכוחות הגרמנים. בסוף חודש ינואר, ספגו שתי הדיוויזיות יחד כ-8,000 אבדות כולל כ-200 קצינים.
היסטוריית שירות > קרבות אחרונים

לאחר הכישלון בבודפשט, נשלחה הדיוויזיה להונגריה שם היא נשארה בעתודה של ארמיית הפאנצר השישית במהלך מערכה במזרח הונגריה. במקומה באגף השמאלי של ההתקפה, ניהלה הדיוויזיה קרבות קשים כנגד הניסיונות של הצבא האדום לאגף את הכוחות הגרמנים. עם עצירת ההתקדמות, ב-15 במרץ יצאו הסובייטים במבצע באוסטריה והצליחו ליצור מרווח בקו הגרמני מצפון לדיוויזיית 'ויקינג' ודיוויזיית אס אס השלישית. הפיקוד הגרמני בשטח ראה צעד זה כצעד מסוכן עם סכנה לכיתור שתי הדיוויזיות, אך אישור מהיטלר להכנסת קורפוס הפאנצר אס אס הראשון למרווח, הגיע מאוחר מידי וכבר כ-22 במרץ הדיוויזיות היו כמעט מכותרות לחלוטין. ברגע האחרון נשלחה דיוויזיית פאנצר אס אס התשיעית שהצליחה להחזיק במסדרון שנקרא "מסדרון ברהידה", שתי הדיוויזיות הצליחו לחמוק מידי הכיתור הסובייטי במחיר כבד לדיוויזיה התשיעית.

בשבועות הקרובים הקו כולו החל להישבר אל מול ההתקפה הרוסית, הדיוויזיה נסוגה לכיוון צ'כוסלובקיה ובתחילת מאי הייתה קרובה להתקדמות צבא ארצות הברית. עם הכניעה הגרמנית, נכנעה הדיוויזיה לכוחות האמריקאים בפירסטנפלד, מזרח אוסטריה, ב-9 במאי 1945.
ראו גם

יוזף מנגלה
לקריאה נוספת

Williamson, Gordon, The Waffen-SS (1): 1. to 5. Divisions, Oxford: Osprey Publishing, 2003.
הערות שוליים

↑  תאריך זה מציין את הקמת היחידה בתור דיוויזיה, ניצני הדיוויזיה התחילו עוד בספטמבר 1940 לאחר כניעת הולנד.
↑  Kai Struve, German Pogroms: Atrocities of the Waffen-SS Division 'Wiking' in Eastern Galicia in July 1941, Moreshet. Journal for the Study of the Holocaust and Antisemitism, ‏2022,
↑  חשיבותו של המקור במספר הרב של המקורות שאותם הוא מביא הנוגעים לפשעי המלחמה שביצעה הדיוויזיה, SS-Panzer-Division Wiking, https://www.axishistory.com, ‏Published: 17 December 2010
Last Updated: 18 October 2014
↑  Eleonore Lappin, The Death Marches of Hungarian Jews Through Austria in the Spring of 1945, יד ושם
| גרמניה הנאצית דיוויזיות הוואפן אס אס  |
| --- | --- | --- |
| דיוויזיות פאנצר | דיוויזיית האס אס לייבשטנדרטה • דיוויזיית אס אס "דאס רייך" • דיוויזיית האס אס השלישית "טוטנקופף" • דיוויזיית פאנצר אס אס החמישית "ויקינג" • דיוויזיית פאנצר אס אס התשיעית "הוהנשטאופן" • דיוויזיית פאנצר אס אס העשירית "פרונדסברג" • דיוויזיית פאנצר אס אס ה-12 "היטלריוגנד" |  |
| דיוויזיות פאנצרגרנדיר | דיוויזיית פאנצרגרנדיר אס אס ה-11 "נורדלנד" • דיוויזיית פאנצרגרנדיר אס אס ה-16 "רייכספיהרר-אס אס" • דיוויזיית פאנצרגרנדיר אס אס ה-17 "גץ פון ברליכינגן" • דיוויזיית פאנצרגרנדיר אס אס ה-18 "הורסט וסל" • דיוויזיית פאנצרגרנדיר אס אס ה-23 "נדרלנד" |  |
| דיוויזיות הרריות | דיוויזיית אס אס השישית "נורד" • דיוויזיית אס אס השביעית "פרינץ אויגן" • דיוויזיית אס אס הררית ה-13 "הנדשאר" • דיוויזיית אס אס הררית ה-21 "סקנדרבג" • דיוויזיית אס אס הררית ה-23 "קאמא" • דיוויזיית ואפן הררית אס אס ה-24 "קארסטייגר" |  |
| דיוויזיות פרשים | דיוויזיית פרשים אס אס השמינית "פלוריאן גאייר" • דיוויזיית פרשים אס אס ה-22 "מריה תרזה" • דיוויזיית ואפן פרשים אס אס ה-33 • דיוויזיית פרשים אס אס ה-37 "ליצו" • דיוויזיית הפרשים הקוזאקים הראשונה • דיוויזיית הפרשים הקוזאקים השנייה |  |
| דיוויזיות חיל רגלים | דיוויזיית הוואפן גרנדיר אס אס ה-14 • דיוויזיית הוואפן גרנדיר אס אס ה-15 • דיוויזיית הוואפן גרנדיר אס אס ה-19 • דיוויזיית הוואפן גרנדיר אס אס ה-20 • דיוויזיית הוואפן גרנדיר אס אס ה-25 "הוניאדי" • דיוויזיית הוואפן גרנדיר אס אס ה-26 • דיוויזיית הגרנדיר אס אס ה-27 "לנגמרק" • דיוויזיית הגרנדיר אס אס ה-28 'ולוניה' • דיוויזיית הוואפן גרנדיר אס אס רונה • דיוויזיית הוואפן גרנדיר אס אס ה-29 • דיוויזיית הוואפן גרנדיר אס אס ה-30 • דיוויזיית הגרנדיר אס אס ה-31 • דיוויזיית הגרנדיר אס אס ה-32 "ינואר" • דיוויזיית הגרנדיר אס אס ה-33 "שרלמן" • דיוויזיית הגרנדיר אס אס ה-34 'לנדשטורם נדרלנד' • דיוויזיית הוואפן גרנדיר אס אס ה-36 • דיוויזיית האס אס ה-38 "ניבלונגן" |  |
| דיוויזיות משטרה | דיוויזיית האס אס הרביעית • דיוויזיית האס אס ה-35 |  |
| --- | --- |
בקרת זהויות :  NLI: 987007383054505171  GND: 4001497-6  LCCN: n80125126  NKC: xx0012624  VIAF: 132524583   WorldCat (עם VIAF): 132524583 
חיילי הדיוויזיה ברוסיה, יוני 1942.
הימלר סוקר את חיילי הדיוויזיה, ספטמבר 1942.
טנקי פאנצר סימן 4 של היחידה ברוסיה, דצמבר 1943.
הליו וארלה

הליו סנדרו אוליביירה אלבש וארלה (בפורטוגזית: Hélio Sandro Oliveira Alves Varel; נולד ב-3 במאי 2002 באלמדה שבפורטוגל) הוא כדורגלן פורטוגזי שמוצאו מכף ורדה המשחק בעמדת קשר הכנף בקבוצת פורטימוננסה מליגת העל הפורטוגלית ובנבחרת כף ורדה.
קריירת מועדונים

וארלה גדל במחלקות הנוער של מונטה קפריקה, צ'רנקה קפריקה, ויטוריה סטובל וקובה דה פיידאדה. הוא החל את הקריירה המקצוענית שלו בקבוצות אמורה וסינטרנסה מהליגות הנמוכות בפורטוגל.
ב-1 ביולי 2022 חתם בפורטימוננסה מליגת העל הפורטוגלית.
קריירה בינלאומית

ב-12 באוקטובר 2023 ערך וארלה את הופעת הבכורה שלו בנבחרת כף ורדה, בהפסד 5-1 לנבחרת אלג'יריה במשחק ידידות.
נכלל בסגל נבחרת כף ורדה לטורניר גביע אפריקה לאומות 2023.
דרכון יפני

דרכון יפני
דרכון יפני (ביפנית: 日本国旅券) הוא דרכון המונפק לאזרחי יפן, לצורך מעבר בין מדינות. נכון לשנת 2020, דרכונים יפניים פטורים מאשרה בכניסה ל-193 מדינות, מה שהופך את הדרכון לדרכון החזק בעולם.
היסטוריה

מסמכי הנסיעה הראשונים לאזרחי יפן הוצגו בשנת 1866, סמוך לסוף תקופת שוגונת טוקוגאווה. מסמכים היו כמו "מכתב בקשה" המאפשר לאזרחים יפנים לנסוע מעבר לים למטרות עסקים וחינוך. המונח "דרכון" הוכנס רשמית לשפה היפנית בשנת 1878, ובשנת 1900 נכנסו לתוקף התקנים הראשונים המסדירים את השימוש בדרכונים יפניים. הצורה המודרנית של הדרכון היפני נוצרה לראשונה בשנת 1926, והדרכונים היפנים הראשונים הניתנים לקריאה במכונה נוצרו בשנת 1992.
סוגי דרכונים

דרכון רגיל : מונפק לאזרחים יפנים רגילים.
התוקף של הדרכונים הרגילים הוא 5 או 10 שנים. אזרחים יפנים עד גיל 16 יכולים לקבל דרכון ל-5 שנים בלבד, בעוד שבני 17 ומעלה יכולים לבחור דרכון של 5 שנים (כחול) או 10 שנים (אדום) עבור דמי רישום שונים.
דרכון רשמי: מונפק לחברי הפרלמנט של יפן ולעובדי ציבור.
דרכון דיפלומטי: מונפק לבני המשפחה הקיסרית, לדיפלומטים, בני משפחתם ולפקידי ממשל בכירים.
דרכון חירום: מונפק לאזרחים יפנים מעבר לים כאשר אין אפשרות להנפיק דרכונים הנקראים על-ידי מכונה, על ידי נציגות דיפלומטית של יפן, עקב תקלה, ואין אפשרות להמתין להנפקת הדרכון על ידי משרד החוץ של יפן.
כל הדרכונים היפנים שהונפקו לאחר 20 במרץ 2006 הם דרכונים ביומטריים.
בדרכונים יפניים יש את החותם הקיסרי של יפן, במרכז הכריכה הקדמית, כאשר התווים היפניים 日本国旅券 כתובות מעל, ומתחת לכיתוב כתוב JAPAN PASSPORT (דרכון יפן). דרכונים רגילים התקפים לחמש שנים הם בצבע כחול כהה, ואלו התקפים לעשר שנים כוללים כיסויים בצבע אדמדם. בנוסף, צבע הדרכונים הרשמיים הוא ירוק כהה, וצבע הדרכונים הדיפלומטיים חום כהה.
סוגי דרכונים > דף נתונים

תמונה של בעל הדרכון
סוג הדרכון
מדינה מנפיקה
מספר דרכון
שם משפחה
שם פרטי
לאום (יפן)
תאריך לידה
מין
מקום מגורים
יום הוצאה לאור
תאריך תפוגה
הנפקת סמכות
חתימת הנושא
דף המידע מסתיים באזור הניתן לקריאה במכונה.
תמונה בדרכון יפני צריכה לעמוד בדרישות מסוימות:
גודל: 35 מ"מ על 45 מ"מ.
גודל ראש ומיקום: המרחק מהסנטר למצח צריך להיות בין 32 מ"מ עד 36 מ"מ.
התמונה חייבת להיות בצבע.
התמונה צריכה להיות מצולמת בחצי השנה שקדמה להנפקת הדרכון.
רקע: לבן מלא בלבד. אין חפצים אחרים גלויים, כמו דלת, חלונות וכו'.
הבעת פנים נייטרלית.
2 תמונות.
אסור לכסות את הראש, פרט לסיבות דתיות או רפואיות.
הדרכונים מכילים הערה מהמדינה המנפיקה, המופנית לרשויות של שאר המדינות, המזהה את נושא הדרכון כאזרח של אותה מדינה, ומטרתו לאפשר לו לעבור ולהתייחס אליו על פי נורמות בינלאומיות. ההערה בתוך הדרכונים היפנים מציינת:
ביפנית:
באנגלית:
סוגי דרכונים > שפה

דרכונים יפניים מודפסים במלואם גם ביפנית וגם באנגלית, למעט ההערה שנמצאת בסוף הדרכון, המודפסת רק ביפנית. הערה זו מכילה מידע על מה שעל נושא הדרכון לדעת כאשר הוא נתקל במצבים שונים במדינה זרה.
שם המשפחה, השם הפרטי ופרטים אחרים (כמו מקום מגורים) מצוינים רק באותיות לטיניות. שמות יפניים נכתבים על פי שיטת הרומנטיזציה של הפבורן, אך מקרים יוצאים מן הכלל ניתנים במקרים מסוימים, בעיקר כאשר השם הוא תעתיק קאטאקאנה של שם לועזי (בן זוג יפני או ילד יפני של אזרח מדינה זרה), ובמקרה זה ניתן להשתמש באלפבית הלטיני.
דרישות אשרה

דרישות ויזה לאזרחים יפנים הן הגבלות הכניסה המנהליות על ידי הרשויות של מדינות אחרות המוטלות על אזרחי יפן. נכון ל-6 באוגוסט 2022, לאזרחים יפנים הייתה גישה ללא ויזה או ויזה בהגעה ל-193 מדינות וטריטוריות, מה שדירג את הדרכון היפני כדרכון החזק בעולם מבחינת חופש הנסיעה לפי מדד הנלי לדרכונים. בנוסף, מדד הדרכונים של ארטון קפיטל מדרג את הדרכון היפני במקום הרביעי בעוצמתו בעולם עם ציון ניידות של 172 נכון ל-6 באוגוסט 2022.
נכון לשנת 2022, הדרכונים של יפן, ברוניי, סינגפור וסן מרינו הם היחידים שמאפשרים כניסה ללא ויזה או אשרה בדואר אלקטרוני לארבע המדינות בעלות הכלכלה הגדולה בעולם, כלומר סין, הודו, האיחוד האירופי וארצות הברית.
גלריית דרכונים יפניים

דרכון יפני ראשון, הונפק ב-1866.
דרכון יפני הונפק ל-Denjū Horiuchi (ja) בשנת 1903.
דרכון יפני אימפריאלי מעבר לים הונפק בטייוואן בשנת 1917.
דרכונים מוגבלים לנוסעים בין יפן היבשתית לאוקינאווה במהלך השנים 1952–1972.
כריכה קדמית של דרכון יפני שאינו קריא במכונה שהונפק בשנות ה-80.
5 שנות תוקף יפני ePassport.
דרכון רשמי יפני.
מסמך מסע לחזרה ליפן.
אישור כניסה מחדש.
ראו גם

יחסי החוץ של יפן
הערות שוליים

↑  "The Official Passport Index Ranking". Henley & Partners (באנגלית). נבדק ב-2022-01-15.
↑  "Global Passport Power Rank 2022 | Passport Index 2022".
מדינות וטריטוריות עם כניסה ללא ויזה או אשרות בהגעה לבעלי דרכונים יפניים רגילים
דיוויזיית הפאנצר אס אס התשיעית

| --- | --- |

סמל הדיוויזיה
 פרטים
 כינוי:  Hohenstaufen  ('הוהנשטאופן')
 מדינה:  גרמניה הנאצית גרמניה הנאצית
 שיוך:  אס אס אס אס
 סוג:  דיוויזיה
 אירועים ותאריכים
 תקופת הפעילות:  31 בדצמבר 1942 – 5 במאי 1945 (שנתיים)
 מלחמות:  מלחמת העולם השנייה מבצע מרקט גארדן הקרב על הבליטה החזית המזרחית
 נתוני היחידה
 כוח אדם:  19,611
 פיקוד
 מפקדים:  ראו בהמשך
דיוויזיית פאנצר אס אס התשיעית הוהנשטאופן (גרמנית: Hohenstaufen) הייתה דיוויזיה משוריינת של הואפן אס אס, כחלק מצבא גרמניה הנאצית במלחמת העולם השנייה. הדיוויזיה הוקמה בתחילת 1943 על ידי מתגייסים מגרמניה (רובם בגיל 18 ולא על ידי מתנדבים לשירות באס אס בעלי אידאולוגיה נאצית מובהקת), עם שדרת פיקוד מנוסה שהגיעה מדיוויזיית האס אס לייבשטנדרטה. כינוי הדיוויזיה; "הוהנשטאופן" ניתן לה על שם בית מלוכה גרמני מהמאה ה-12 וה-13, ככל הנראה ההתייחסות היא למלך פרידריך ברברוסה.
למרות שחיילים מהדיוויזיה הורשעו לפחות בשני פשעי מלחמה, כיחידה היא הייתה מעורבת פחות בביצוע פשעים, ייתכן עקב שהוקמה מאוחר יותר ומרבית פעולתה הייתה בחזית המערבית שם עמדה במגע קרבי צמוד עם האויב ופחות בפעולה כנגד אוכלוסייה אזרחית.
הקמת הדיוויזיה

ב-31 בדצמבר 1942 ניתנה הפקודה להקמת הדיוויזיה ובפברואר 1943 היא הוקמה יחד עם הדיוויזיה התאומה שלה דיוויזיית פאנצר אס אס העשירית (פרונסברג), ולמפקדה מונה וילהלם ביטריך. שתי הדיוויזיות הוקמו בצרפת הכבושה, שם הוצבו למספר חודשים (כמעט שנה) של אימונים ראשוניים. דיוויזיית הוהנשטאופן הוקמה כאמור בעיקר ממגויסים בני 18 מרחבי גרמניה, כאשר אלו תוגברו בקצינים מנוסים שהגיעו מדיוויזיית האס אס הראשונה (לייבשטנדרטה).
היסטוריית שרות > החזית המזרחית

הדיוויזיה נשלחה לחזית, יחד עם דיוויזיית האחות שלה 'פרונסברג', במרץ 1944. היא הצטרפה ללחימה באוקראינה בניסיון להציל את ארמיית הפאנצר הראשונה מכיתור, שתי הדיוויזיות נלחמו בתור קורפוס הפאנצר אס אס השני. לאחר כחודש של לחימה קשה ואחרי שהדיוויזיה ספגה אבדות קשות, היא ירדה מהחזית להתארגנות מחודשת ויחד עם הקורפוס השני פעלה בתור עתודה לקבוצת ארמיות צפון אוקראינה.
היסטוריית שרות > נורמנדי

ב-12 ביוני 1944, מספר ימים לאחר שנחתו כוחות בעלות הברית בנורמנדי, נשלחה הדיוויזיה יחד עם הקורפוס לצרפת, אזור קאן. בדרך לחזית במערב, ספגה הדיוויזיה אבדות מהפצצות מטוסי בעלות הברית והגיעה לבסוף רק ב-26 ביוני. לאחר שהבריטים כבשו את קאן, תוכנית הפעולה המקורית של הדיוויזיה שכללה תקיפה לכיוון אזורי הנחיתה, הפכה לבלתי אפשרית, במקום הדיוויזיה הוצבה בפאתי העיר כדי לסייע לכוחות הגרמנים שם. לאורך הקרבות עם הבריטים באזור קאן, איבדה הדיוויזיה כ-1,200 חיילים והיא הוצאה שוב מהחזית ב-10 ביולי כדי לשמש עתודה.
כאשר פתחו הבריטים בהתקפה נוספת לכיבוש אזור העיר, הוכנסה הדיוויזיה שוב לחזית כשהיא מחליפה את 'פרונסברג' בהגנה על גבעה 112. לאחר הלחימה הקשה כנגד הבריטים, הוצאה הדיוויזה ב-15 ביולי, הרגימנטים הממוכנים שלה (פאנצרגרנדיר) התרוקנו עד כדי כך שכעת הם אוחדו לכדי רגימנט אחד. בהמשך במבצע גודווד ספגה הדיוויזיה שוב אבדות קשות, אך הצליחה להחזיק את הקו. בהמשך קרבות המערכה בנורמנדי, הצבא הגרמני עסק בנסיגה מזרחה והדיוויזיה ניהלה מספר קרבות בעורף הנסיגה. בתחילת ספטמבר הוצאה הדיוויזיה להתארגנות בארנהם, הולנד, כוח האדם שלה כלל כעת כ-7,000 חיילים (מתוך 15,900 בסוף יוני).
היסטוריית שרות > הולנד

עם הגעת הדיוויזיה לאזור ארנהם בהולנד, היא החלה במלאכת התחזוקה והתארגנות מחדש. מרבית הכלים המשוריינים הוכנו למשלוח לסדנאות שיקום וטיפול, מלבד גדוד הסיור של הדיוויזיה ששמר על הכלים המשוריינים שלו בהולנד. ב-17 בספטמבר 1944, התחילו בעלות הברית במבצע מרקט גארדן אשר כלל הצנחה של כוחות במספר מוקדים בהולנד ומאמץ קרקעי, בין מוקדים אלו נבחר גם אזור ארנהם, היכן שישבה הדיוויזיה.
כוחות מהדיוויזיה המוטסת הבריטית הראשונה צנחו באוסטרביק מערבית לארנהם, והדיוויזיה החלה בהכנות לקראת בלימת ההתקפה. כלי השריון שהוכנו למסע לסדנאות הטיפול, הורדו מהקרונות והוכנו במהרה לקרב (בין היתר הוחזרו להם השרשראות אשר הוסרו לטובת ההעברה). תפקידה של הדיוויזיה בפיקוד ולטר הרצר, כחלק מהקורפוס השני (שכלל גם את פרונדסברג), היה להחזיק את העיר ארנהם ואת גשר ארנהם שהיה יעד אסטרטגי חשוב. הדיוויזיה עשתה את דרכה לכיוון העיר תוך קרבות כנגד הצנחנים הבריטים, גדוד הסיור נשלח בינתיים דרומית מעבר לגשר כדי לקבל תמונת מצב על ההתקפה לכיוון ניינמייגן. בינתיים הבריטים התמקמו בצד הצפוני של הגשר בעמדת הגנה, ב-18 בספטמבר חזר גדוד הסיור וחצי ממנו (עם כ-22 כלים משוריינים ורכבים) נשלח קדימה לכבוש מחדש את הגשר, התקפה שהייתה לכישלון מוחץ. חצי מהכלים הושמדו וכ-70 חיילים גרמנים נהרגו בלחימה, כולל מפקד הגדוד ויקטור אברהרד גריבנר. קרב זה אשר מוכר כיום בתור הקרב על ארנהם, מתואר בספר ובסרט משנת 1974 גשר רחוק מידי.
בהמשך הלחימה הצליחה הדיוויזיה להביס את הכוחות הבריטים ולשבור את כיסי ההתנגדות באזור. הקרב היה להצלחה מצד הגרמנים, במהלכו הם פיתחו הערכה מסוימת לתעוזה ורוח הלחימה של הצנחנים הבריטים בהם הם נלחמו. למיירב העדויות, מלבד מקרים בודדים, הצנחנים הבריטים שנפלו בשבי זכו לייחס טוב ומכבד.
היסטוריית שרות > הקרב על הבליטה, החזית המזרחית וכניעה

לאחר הקרבות בהולנד, נשלחה הדיוויזיה להתרעננות והתארגנות מחדש בפאדרבורן, מרכז גרמניה. ב-12 בדצמבר, לאחר מספר חודשי מנוחה, נשלחה הדיוויזיה לשמש עתודה כחלק מארמיית הפאנצר השישית במאמץ ההתקפי הגרמני שמוכר כיום כקרב על הבליטה. בשלבים הראשונים של הלחימה, רק יחידות הארטילריה והסיור של הדיוויזיה השתתפו בלחימה, אך ב-21 בדצמבר הוכנסה הדיוויזיה כולה ללחימה. כאשר מאמץ ההבקעה בצפון של הארמייה השישית נבלם, נשלחה הדיוויזיה לסייע במאמץ בדרום ההתקפה, באזור באסטון (אנ'). ב-7 בינואר, לאחר חוסר ההצלחה בהבקעת קו ההגנה של בעלות הברית, נסוגו היחידות הגרמניות בהוראת היטלר והדיוויזיה נסוגה אף היא והתרכזה באזור לונגצ'מפס.
במהלך חודש ינואר, לאחר כישלון הקרב על הבליטה, עסקה הדיוויזיה בלחימה תוך נסיגה לעבר הגבול הגרמני. בסוף החודש הוצאה הדיוויזיה מהחזית להתארגנות ובסוף חודש פברואר נשלחה הדיוויזיה לחזית המזרחית, להונגריה להילחם בשנית תחת ארמיית הפאנצר השישית בפיקודו של יוזף דיטריך. הדיוויזיה השתתפה במבצע נרחב של הצבא הגרמני בהונגריה; מבצע התעוררות אביב, מבצע שאפתני שנועד לשחרר את הכוחות המכותרים באזור בודפשט ולהגיע לשדות הנפט במזרח. המבצע החל ב-6 במרץ 1945, תנאי האדמה הבוצית והלחימה הסובייטית העיקשת הביאו לתבוסה גרמנית קשה בהשגת היעדים. התקפת הנגד הסובייטית איימה לכתר את הארמייה השישית שהייתה חוד החנית של ההתקפה, הדיוויזיה נלחמה בקרבות קשים כדי להחלץ מהכיתור ולבסוף ב-6 באפריל שרידי הדיוויזיה ניצלו מהכיתור.
ב-1 במאי נשלחו שרידי הדיוויזיה מערבה והיא קיבלה פקודה לעצור את הכוחות האמריקאים מבלי להשתמש הכוח (כדי לא לסכן את מאמצי שביתת הנשק). ב-5 במאי, נכנעה הדיוויזיה באופן רשמי לכוחות האמריקאים.
פשעי מלחמה

חיילי הדיוויזיה היו מעורבים באופן יחסי פחות בביצוע פשעי מלחמה כנגד אוכלוסייה יחסית או חיילי אויב בהשוואה ליחידות וואפן אס אס אחרות. אולי בגלל שמרביתם לא התגייסו ל אס אס על רקע אידאולוגי אלא כמגויסי חובה, אולי בגלל שעיקר שירותם היה בחזית המערבית והיו פחות חשופים לפרקטיקות הרצח שפיתח הוואפן אס אס ויחידות האס אס האחרות בחזית המזרחית ואולי גם שבעיקר שירותם היו עסוקים במגע קרבי עם חיילי בעלות הברית ולא בפעילות כנגד אוכלוסייה אזרחית.
Heinz Hagendorf מש"ק רפואה מהדיוויזיה הורשע בשימוש ברכב צלב אדום לביצוע ירי כלפי חיילי ארצות הברית
Lienhart, Markus חיל מהדיווזיה הורשע ברציחתם של לפחות שלושה אנשי צוות אוויר שבויים של בעלות הברית לאחר התקפה אווירית באוסטריה
מפקדים

וילהלם ביטריך (15 בפברואר 1943 - 29 ביוני 1944)
תומאס מילר (29 ביוני 1944 - 10 ביולי 1944)
סילבסטר שטאדלר (10 ביולי 1944 - 31 ביולי 1944)
פרידריך-וילהלם בוק (10 ביולי 1944 - 29 באוגוסט 1944)
ולטר הרצר (29 באוגוסט 1944 - 10 באוקטובר 1944)
סילבסטר שטאדלר (10 באוקטובר 1944 - 8 במאי 1945)
לקריאה נוספת

Williamson, Gordon, The Waffen-SS (2): 6. to 10. Divisions, Oxford: Osprey Publishing, 2004.
הערות שוליים

↑  כוח אדם מקסימלי, 1943. בתחילת 1945 עם מעבר הדיוויזיה לחזית המזרחית, היא הכילה כ-17,000 חיילים.
↑  SS-Panzer-Grenadier-Division Hohenstaufen, https://www.axishistory.com/
↑  By Lieutenant Colonel James T. McGhee*, In the Shadow of Elites: 9. SS-Panzer-Division ‘Hohenstaufen’, 9.SS Hohenstaufen Living history Re-enactment Group (UK)
↑  [https://www.legal-tools.org/doc/40d13c/pdf/ TRIAL OF HEINZ HAGENDORF
UNITED STATES INTERMEDIATE MILITARY GOVERNMENT COURT
AT DACHAU, GERMANY, 8TH-9TH AUGUST, 1946]
↑  [Lienhart, Markus 'Dachau Trials'
Trials by U.S. Army Courts in Europe 1945 - 1948

File Number: US198
Review Date: 461104
Case Number: 12-2256 & 5-66 (US vs. Markus Lienhart et al)
Crime Category: War Crimes]
| גרמניה הנאצית דיוויזיות הוואפן אס אס  |
| --- | --- | --- |
| דיוויזיות פאנצר | דיוויזיית האס אס לייבשטנדרטה • דיוויזיית אס אס "דאס רייך" • דיוויזיית האס אס השלישית "טוטנקופף" • דיוויזיית פאנצר אס אס החמישית "ויקינג" • דיוויזיית פאנצר אס אס התשיעית "הוהנשטאופן" • דיוויזיית פאנצר אס אס העשירית "פרונדסברג" • דיוויזיית פאנצר אס אס ה-12 "היטלריוגנד" |  |
| דיוויזיות פאנצרגרנדיר | דיוויזיית פאנצרגרנדיר אס אס ה-11 "נורדלנד" • דיוויזיית פאנצרגרנדיר אס אס ה-16 "רייכספיהרר-אס אס" • דיוויזיית פאנצרגרנדיר אס אס ה-17 "גץ פון ברליכינגן" • דיוויזיית פאנצרגרנדיר אס אס ה-18 "הורסט וסל" • דיוויזיית פאנצרגרנדיר אס אס ה-23 "נדרלנד" |  |
| דיוויזיות הרריות | דיוויזיית אס אס השישית "נורד" • דיוויזיית אס אס השביעית "פרינץ אויגן" • דיוויזיית אס אס הררית ה-13 "הנדשאר" • דיוויזיית אס אס הררית ה-21 "סקנדרבג" • דיוויזיית אס אס הררית ה-23 "קאמא" • דיוויזיית ואפן הררית אס אס ה-24 "קארסטייגר" |  |
| דיוויזיות פרשים | דיוויזיית פרשים אס אס השמינית "פלוריאן גאייר" • דיוויזיית פרשים אס אס ה-22 "מריה תרזה" • דיוויזיית ואפן פרשים אס אס ה-33 • דיוויזיית פרשים אס אס ה-37 "ליצו" • דיוויזיית הפרשים הקוזאקים הראשונה • דיוויזיית הפרשים הקוזאקים השנייה |  |
| דיוויזיות חיל רגלים | דיוויזיית הוואפן גרנדיר אס אס ה-14 • דיוויזיית הוואפן גרנדיר אס אס ה-15 • דיוויזיית הוואפן גרנדיר אס אס ה-19 • דיוויזיית הוואפן גרנדיר אס אס ה-20 • דיוויזיית הוואפן גרנדיר אס אס ה-25 "הוניאדי" • דיוויזיית הוואפן גרנדיר אס אס ה-26 • דיוויזיית הגרנדיר אס אס ה-27 "לנגמרק" • דיוויזיית הגרנדיר אס אס ה-28 'ולוניה' • דיוויזיית הוואפן גרנדיר אס אס רונה • דיוויזיית הוואפן גרנדיר אס אס ה-29 • דיוויזיית הוואפן גרנדיר אס אס ה-30 • דיוויזיית הגרנדיר אס אס ה-31 • דיוויזיית הגרנדיר אס אס ה-32 "ינואר" • דיוויזיית הגרנדיר אס אס ה-33 "שרלמן" • דיוויזיית הגרנדיר אס אס ה-34 'לנדשטורם נדרלנד' • דיוויזיית הוואפן גרנדיר אס אס ה-36 • דיוויזיית האס אס ה-38 "ניבלונגן" |  |
| דיוויזיות משטרה | דיוויזיית האס אס הרביעית • דיוויזיית האס אס ה-35 |  |
| --- | --- |
בקרת זהויות :  NLI: 987008638479405171  GND: 4074875-3  LCCN: n86123710  NKC: kn20101214006  VIAF: 139641164   WorldCat (עם VIAF): 139641164 
רק"ם מסוג Sd.Kfz. 251 של הדיוויזיה בלחימה באזור ארנהם.
חיילי גדוד הסיור של הדיוויזיה אשר נפלו בשבי צנחנים בריטים באזור ארנהם.
דריה מעוז

| --- | --- |

דריה מעוז באירוע "שבתרבות" בנווה מונוסון (2019)
 לידה:  1969 (בת 55 בערך) ירושלים, ישראל 
 ענף מדעי:  סוציולוגיה, אנתרופולוגיה
 מקום לימודים:  האוניברסיטה העברית בירושלים 
 מוסדות:  המכללה האקדמית הדסה ירושלים 
 
דריה מעוז (נולדה ב-1969) היא סופרת, סוציולוגית, ואנתרופולוגית ישראלית.
ביוגרפיה

נולדה וגדלה בירושלים לרבקה ולמשה מעוז. בתקופת שירותה הצבאי הייתה כתבת בביטאון חיל האוויר הישראלי. למדה משפטים והתמחתה בבית המשפט המחוזי. לאחר הסמכתה עבדה כעורכת דין במשך חצי שנה, אך מיד שבה לכתיבה. היא הגישה את התוכנית "מפתח הלב" ברדיו ירושלים.
מעוז עבדה כעיתונאית בעיתונים שונים ביניהם: ידיעות אחרונות, מסע אחר, ליידי גלובס, לאשה. סיימה תואר שני ותואר שלישי במחלקה לסוציולוגיה ואנתרופולוגיה חברתית באוניברסיטה העברית. עבודת הגמר שלה בתואר השני עסקה בתרמילאים הישראלים בהודו, ונכתבה בהדרכת פרופ' ויקטור עזריה. עבודת הדוקטור שלה המשיכה ועסקה בנסיעות של ישראלים להודו ונכתבה בהדרכת ויקטור עזריה והרווי גולדברג. היא המשיכה לפוסט-דוקטורט באוניברסיטת בן-גוריון.
מעוז מלמדת במכללת הדסה בירושלים. תחומי התמחותה כיום הם זוגיות והורות.
מעוז נשואה ואם לשני בנים. אחותה היא פרופסור יפעת מעוז.